CELEX: 62017CN0563
Language: sk
Date: 2017-09-25 00:00:00
Title: Vec C-563/17: Návrh na začatie prejudiciálneho konania, ktorý podal Supremo Tribunal Administrativo (Portugalsko) 25. septembra 2017 – Associação Peço a Palavra a i/Conselho de Ministros

11.12.2017   
            
            
               SK
            
            
               Úradný vestník Európskej únie
            
            
               C 424/22
            
         Návrh na začatie prejudiciálneho konania, ktorý podal Supremo Tribunal Administrativo (Portugalsko) 25. septembra 2017 – Associação Peço a Palavra a i/Conselho de Ministros
   (Vec C-563/17)
   (2017/C 424/32)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal Administrativo
   
      Účastníci konania pred vnútroštátnym súdom
   
   
      Žalobcovia: Associação Peço a Palavra, João Carlos Constantino Pereira Osório, Maria Clara Marques Pires Sarmento Franco, Sofia da Silva Santos Arauz a Maria João Galhardas Fitas
   
      Žalovaní: Conselho de Ministros
   
      Ďalší účastník konania: PARPÚBLICA – Participações Públicas, SGPS, SA a TAP, SGPS, SA
   
      Prejudiciálne otázky
   
   
            
               1.
            
            
               Je v rozpore s právom Únie a najmä s článkami 49 a 54 ZFEÚ a so zásadami, ktoré sú v nich stanovené, ak sa pri postupe nepriamej reprivatizácie základného imania spoločnosti s verejnou kapitálovou účasťou, ktorej predmetom činnosti je prevádzkovanie leteckej dopravy, v dokumentoch, ktorými sa tento postup riadi, stanoví požiadavka, aby sa sídlo a skutočné vedenie uvedenej spoločnosti naďalej nachádzali v členskom štáte, v ktorom bola táto spoločnosť založená, ako kritérium výberu ponúk potenciálnych investorov na kúpu akcií a výberu návrhov, ktoré sú predmetom verejného obstarávania?
            
         
            
               2.
            
            
               Je v rozpore s právom Únie a najmä s článkami 56 a 57 ZFEÚ a so zásadami, ktoré sú v nich stanovené, ako aj so zásadami zákazu diskriminácie, proporcionality a nevyhnutnosti, ak sa pri postupe nepriamej reprivatizácie základného imania uvedenej spoločnosti v dokumentoch, ktorými sa tento postup riadi, stanoví požiadavka, aby nadobúdateľ plnil záväzky služby vo verejnom záujme, ako kritérium výberu ponúk potenciálnych investorov na kúpu akcií a výberu návrhov, ktoré sú predmetom verejného obstarávania?
            
         
            
               3.
            
            
               Je v rozpore s právom Únie a najmä s článkami 56 a 57 ZFEÚ a so zásadami, ktoré sú v nich stanovené, ak sa pri postupe nepriamej reprivatizácie základného imania uvedenej spoločnosti v dokumentoch, ktorými sa tento postup riadi, stanoví požiadavka, aby nadobúdateľ zachoval a rozvíjal súčasný vnútroštátny dopravný uzol (hub), ako kritérium výberu ponúk potenciálnych investorov na kúpu akcií a výberu návrhov, ktoré sú predmetom verejného obstarávania?
            
         
            
               4.
            
            
               S prihliadnutím na činnosť, ktorú vykonáva uvedená spoločnosť, a na to, že prevod jej základného imania je predmetom postupu reprivatizácie, má sa vychádzať z toho, že táto činnosť predstavuje službu na vnútornom trhu, na ktorú sa vzťahujú ustanovenia smernice 2006/123/ES (1), ak je splnená výnimka stanovená v článku 2 bode 2 písm. d) uvedenej smernice, ktorá sa týka služieb v oblasti dopravy? Uplatní sa aj v tomto prípade na uvedený postup predmetná smernica?
            
         
            
               5.
            
            
               V prípade kladnej odpovede na štvrtú otázku, je v rozpore s článkami 16 a 17 predmetnej smernice, ak sa pri postupe nepriamej reprivatizácie základného imania uvedenej spoločnosti v dokumentoch, ktorými sa tento postup riadi, stanoví požiadavka, aby nadobúdateľ plnil záväzky služby vo verejnom záujme, ako kritérium výberu ponúk potenciálnych investorov na kúpu akcií a výberu návrhov, ktoré sú predmetom verejného obstarávania?
            
         
            
               6.
            
            
               V prípade kladnej odpovede na štvrtú otázku, je v rozpore s článkami 16 a 17 spomenutej smernice, ak sa pri postupe nepriamej reprivatizácie základného imania uvedenej spoločnosti v dokumentoch, ktorými sa tento postup riadi, stanoví požiadavka, aby nadobúdateľ zachoval a rozvíjal súčasný vnútroštátny dopravný uzol (hub), ako kritérium výberu ponúk potenciálnych investorov na kúpu akcií a výberu návrhov, ktoré sú predmetom verejného obstarávania?
            
         
      (1)  Smernica Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v. EÚ L 376, 2006, s. 36).